Πωλίνα Γκαγκάρινα

Η Πωλίνα Σεργκέγεβνα Γκαγκάρινα (ρωσικά: Поли́на Серге́евна Гага́рина, γενν. 27 Μαρτίου 1987) είναι Ρωσίδα τραγουδίστρια, μοντέλο και ηθοποιός. Εκπροσώπησε τη Ρωσία στο Διαγωνισμό τραγουδιού Eurovision 2015, κατακτώντας τη δεύτερη θέση με 303 πόντους.

 Βιογραφία 
Γεννήθηκε στη Μόσχα της τότε Σοβιετικής Ένωσης, αλλά τα πρώτα της χρόνια τα έζησε στην Ελλάδα. Η μητέρα της ήταν μπαλαρίνα. Το 1993, ο πατέρας της πέθανε και η μητέρα της αποφάσισε να γυρίσουν πίσω στη Ρωσία. Ωστόσο, ξαναγύρισαν πίσω στην Ελλάδα και εγκαταστάθηκαν στην Αθήνα. Μετά την ολοκλήρωση των σπουδών της, γύρισε πίσω στο Σαράτοφ, όπου έζησε με τη γιαγιά της.

Το 2003, η Γκαγκάρινα διαγωνίσθηκε στη δεύτερη σεζόν του Star Factory, ένα ρωσικό ριάλιτι με θέμα το τραγούδι. Ερμήνευσε διάφορα τραγούδια του μουσικού παραγωγού, συνθέτη και γνωστού για το συγκρότημα Serebro του οποίου είναι παραγωγός, Μαξίμ Φαντέγεφ, και κατάφερε να κερδίσει το ριάλιτι, αλλά αρνήθηκε να συνεργαστεί με τον Φαντέγεφ μετά τη νίκη της.

Μετά τη νίκη της στο Star Factory, εντάχθηκε στο συγκρότημα Playgirls. Το συγκρότημα υπέγραψε δισκογραφικό συμβόλαιο με την ARS Records, αλλά τελικά στη συνέχεια διαλύθηκε. Το 2005 πήρε μέρος στο διαγωνισμό «Νέο Κύμα» το οποίο έχει έδρα στη Γιούρμαλα της Λετονίας, όπου κατέκτησε την τρίτη θέση. Αργότερα κυκλοφόρησε τα τραγούδια «Kolybelnaya», «Morning», «Ya tvoya», «Pomnyu», και «Ya tebya ne proshchu nikogda». Το πρώτο της άλμπουμ «Poprosi u oblakov» κυκλοφόρησε το 2007.

Το 2008, η Γκαγκάρινα κυκλοφόρησε το τραγούδι «Komu, zachem?», μαζί με τη Ρωσίδα τραγουδίστρια Ιρίνα Ντουμπτσόβα. Το Μάρτιο του 2010, κυκλοφόρησε το δεύτερό της άλμπουμ «Ο sebe».

Το 2012, συνεργάστηκε με τον Γεωργιανό συνθέτη, γνωστό για το συγκρότημά του VIA Gra, Κονσταντίν Μελάτζε. Της έγραψε τις τεράστιες επιτυχίες «Spektakl okonchen» («Η παράσταση τελείωσε», RUS #10, UKR #5), «Net» («Όχι», RUS #3 UKR #1), «Navek» («Για Πάντα», RUS #25, UKR #23) και «Shagay» («Βήμα», RUS #21, UKR #25).

Διαγωνισμός Τραγουδιού Eurovision 2015
Στις 9 Μαρτίου του 2015, η Γκαγκάρινα επιλέχθηκε να εκπροσωπήσει τη Ρωσία από εσωτερική επιλογή στο Διαγωνισμό Τραγουδιού Eurovision 2015. Στις 19 Μαΐου προβλήθηκε ο πρώτος ημιτελικός στον οποίο και συμμετείχε και πέρασε στον τελικό. Στον τελικό κατέκτησε τη δεύτερη θέση με 303 πόντους, πίσω από τον Σουηδό Μονς Σέλμερλεβ.

Προσωπική ζωή
Στις 25 Αυγούστου 2007, η Γκαγκάρινα παντρεύτηκε τον Ρώσο ηθοποιό Πιότρ Κισλόβ και στις 14 Οκτωβρίου του ίδιου έτους, γέννησε τον γιο τους Αντρέι. Πήραν διαζύγιο στις 31 Μαρτίου 2010. Στις 9 Σεπτεμβρίου 2014, παντρεύτηκε τον Ρώσο φωτογράφο Ντμίτρι Ισχάκοβ και μαζί απέκτησαν μια κόρη, τη Μία (γενν. 2017).

 Βιντεογραφία 
 Έτος Κλιπ Σκηνοθέτης Άλμπουμ 2005 «Колыбельная» (Μετάφραση: Νανούρισμα) Βλαντισλάφ Οπελιάντς «Попроси у облаков» (Μετάφραση: Ρώτησε τα σύννεφα) 2006 «Я твоя» (Μετάφραση: Είμαι δικιά σου) Γκεόργκι Τοΐτζε «Попроси у облаков» (Μετάφραση: Νανούρισμα) 2006 «Morning» (Μετάφραση: Πρωί) Ιρίνα Μιρόνοβα «Попроси у облаков» 2007 «Я тебя не прощу никогда» (Μετάφραση: Ποτέ δε σε συγχώρεσα) Σεμιόν Γκόροφ «Попроси у облаков» 2009 «Кому, зачем?» (Μετάφραση: Ποιος, γιατί;) (συμμετέχει η Ιρίνα Ντουμπτσόβα) Αλεξέι Γκόλουμπεφ «О себе» (Μετάφραση: Σχετικά με εμένα) 2011 «Осколки» (Μετάφραση: Συντρίμμια) Νατάλια Μερκούλοβα «Осколки» (Μετάφραση: Συντρίμμια) 2012 «Спектакль окончен» (Μετάφραση: Η παράσταση τελείωσε) Σεγκέι Σολόντκι «Осколки» 2012 «Нет» (Μετάφραση: Όχι) Αλάν Μπαντόγεφ «Осколки» 2013 «Навек» (Μετάφραση: Για πάντα) Αλάν Μπαντόγεφ «Осколки» 2014 «Шагай» (Μετάφραση: Βήμα) Σεργκέι Σολόντκι «Осколки» 2015 «Любовь тебя найдёт» (Μετάφραση: Η αγάπη θα σε βρει) Αλεξέι Γκόλουμπεφ «TBA» 2015 «A Million Voices» (Μετάφραση: Εκατομμύρια φωνές) Αλεξέι Γκόλουμπεφ «TBA» 2015 «Больше снов» (Μετάφραση: Περισσότερα όνειρα) N/A «TBA»

 Τσαρτς 
 Έτος Ονομασία Τσαρτς Άλμπουμ Tophit Γενικό TopHit Ρωσίας Tophit Μόσχας Tophit Αγίας Πετρούπολης Tophit Ουκρανίας Tophit Κιέβου Tophit Επιλογή κοινού TopHit Λετονίας Tophit Συνολικά ετήσια 2005 «Колыбельная» (Μετάφραση: Νανούρισμα) – – 68 – – – – 29 – Попроси у облаков (Μετάφραση: Ρώτησε τα σύννεφα) 2006 «Я твоя» (Μετάφραση: Είμαι δικιά σου) – – 55 – – – – 38 – 2007 «Я тебя не прощу никогда» (Μετάφραση: Ποτέ δε σε συγχώρεσα) – – 35 – – – – 3 – «Любовь под солнцем» (Μετάφραση: Η αγάπη κάτω από τον ήλιο) 17 – 3 – – – 2 – 65 О себе (Μετάφραση: Σχετικά με εμένα) 2008 «Где-то живёт любовь» (Μετάφραση: Κάπου ζει η αγάπη) 126 – – – – 58 28 – – «Кому, зачем?» (Μετάφραση: Ποιος, γιατί;) (συμμετέχει η Ιρίνα Ντουμπτσόβα) 113 – – – – – 48 – – 2009 «Пропади всё» (Μετάφραση: Ανάθεμα όλα) 146 – – – – – 55 20 – 2010 «Я обещаю» (Μετάφραση: Ποτέ δε σε συγχώρεσα) 181  – – – – – 134 35 – Осколки (Μετάφραση: Συντρίμμια) 2011 «Осколки» (Μετάφραση: Συντρίμμια) 194 – – – – – 83 – – 2012 «Спектакль окончен» (Μετάφραση: Η παράσταση τελείωσε) 10 19 21 35 5 6 3 7 26 «Нет» (Μετάφραση: Όχι) 3 10 16 17 1 2 4 5 16 2013 «Навек» (Μετάφραση: Για πάντα) 26 25 30 40 23 37 6 – 99 2014 «Шагай» (Μετάφραση: Βήμα) 15 21 27 35 25 22 27 – 42 «—» σημαίνει ότι δεν υπήρχε τραγούδι στο τσαρτ.

 Φιλμογραφία 
 2007 — Дочки-матери (Μετάφραση: Κόρες-Μητέρες) — ερμηνεύει το ομότιτλο τραγούδι
 2012 — Катина любовь (Μετάφραση: Κατίνα Αγάπη) — ερμηνεύει το ομότιτλο τραγούδι
 2012 — Hotel Transylvania (Ελληνικός Τίτλος: Ξενοδοχείο για Τέρατα) — μικρή βρυκολακας Μέϊβις (μεταγλώττιση στα ρωσικά)
 2014 — Legends of Oz: Dorothy's Return (Ελληνικός τίτλος: Ο Μάγος του Οζ: Η επιστροφή της Ντόροθι) — Ντόροθι Γκέιλ (μεταγλώττιση στα ρωσικά)
 2015 — Одной левой (Μετάφραση: Μία αριστερά) — Σόφι

Μικρές λεπτομέρειες
 Η Πωλίνα Γκαγκάρινα μιλάει άπταιστα ελληνικά και αγγλικά, εκτός από τη μητρική της τα ρωσικά.

Συμμετοχές σε διαγωνισμούς
 Το 2003 συμμετείχε στο μουσικό ριάλιτι «Star Factory», τη ρωσική εκδοχή, όπου κατέκτησε την πρώτη θέση.
 Το 2005 συμμετείχε στον μουσικό διαγωνισμό «Νέο Κύμα» όπου κατέλαβε την τρίτη θέση.
 Συμμετείχε στο ουκρανικό σόου «Ανερχόμενο Αστέρι» όπου κατέλαβε τη δεύτερη θέση.
 Το 2011 έλαβε μέρος ως μέλος στο μουσικό τηλεοπτικό σόου «Το Φάντασμα της Όπερας)»
 Το 2012 συμμετείχε στο μουσικό τηλεοπτικό σόου «Star Factory», όπου διαγωνίζονταν μουσικά Ρωσία και Ουκρανία. Η ίδια ήταν μέλος της Ρωσικής ομάδας.
 Το 2013 συμμετείχε στο μουσικό τηλεοπτικό σόου «Δύο αστέρια», όπου ήταν ντουέτο με τον Αλεξάντρ Ζούλιν.
 Το 2015 συμμετείχε στο μουσικό τηλεοπτικό σόου «Your face sounds familiar», τη ρωσική εκδοχή, αλλά στη συνέχει αποχώρησε οικειοθελώς, διότι θα λάμβανε συμμετοχή στο «Διαγωνισμό Τραγουδιού Eurovision», εκπροσωπώντας τη Ρωσία.
 Στις 19 Μαΐου του 2015 η Πωλίνα Γκαγκάρινα συμμετείχε στο «Διαγωνισμό Τραγουδιού Eurovision», εκπροσωπώντας τη Ρωσία, όπου πέρασε, και στις 23 Μαΐου θα εμφανιστεί στον τελικό.

Παραπομπές

Εξωτερικοί σύνδεσμοι



Κατηγορία:Ρωσίδες τραγουδίστριες
Κατηγορία:Ρωσίδες ηθοποιοί
Κατηγορία:Ρωσίδες μοντέλα
Κατηγορία:Διαγωνισμός Τραγουδιού Eurovision 2015
Κατηγορία:Συμμετέχοντες στο διαγωνισμό τραγουδιού Eurovision με τη Ρωσία
Κατηγορία:Συμμετέχοντες στη Eurovision